มีอาหารแสบท้อง ตรงหน้าอก แล้วก็เหมือนกับเสียงท้องร้องอยู่ตลอดเวลา อยากทราบว่า มันเกิดจากสาเหตุใดคะคุณ????? มันอันตรายมั้ยคะ😟😟😟😟
สวัสดีค่ะ อาการท้องร้อง เกิดจากการที่ลำไส้เล็กบีบตัว ขณะที่มีอาหารและน้ำอยู่ ซึ่งอาการท้องร้องบ่อย อาจเกิดได้จาก1. อาหารค้างในลำไส้เล็กมาก จากการกินอาหารมากไป2. ทานอาหารที่ย่อยยาก เช่น ทานเนื้อสัตว์ชิ้นใหญ่ๆ หรือเคี้ยวอาหารไม่ละเอียด ทำให้อาหารตกค้างในลำไส้เล็กเช่นกัน3. สาเหตุเดียวกันกับที่ทำให้เกิดท้องอืดซึ่งอาการท้องอืดคือการมีแก๊สในกระเพาะอาหารและลำไส้มากไป ทำให้เวลากระเพาะอาหารและลำไส้บีบตัว ยิ่งเกิดเสียงดังได้มากกว่าปกติ ซึ่งสาเหตุที่ทำให้ท้องอืด ได้แก่-การกลืนอากาศเข้าไปปริมาณมาก จากการอ้าปาก พูดคุย หัวเราะ หรือหายใจทางปาก การกินหรือดื่มเร็วเกินไป การใช้หลอดดูดเครื่องดื่ม การเคี้ยวหมากฝรั่ง- การทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม ถั่วต่างๆ เมล็ดธัญพืชต่างๆ- การทานยาบางชนิด ยาแก้ปวดชนิดเสพติด อาหารเสริมธาตุเหล็ก-โรคกระเพาะอาหารอักเสบกระเพาะอาหารเป็นแผลโรคกรดไหลย้อนมักมีอาการอื่นๆ ร่วมด้วย เช่นปวดบริเวณลิ้นปี่ลงไปถึงเหนือสะดือ บริเวณกลางอก หรือปวดที่ท้องค่อนไปทางด้านซ้าย อาจปวดแบบจุกแน่น หรือแสบร้อน รวมถึงมีอาการคลื่นไส้ อาเจียน เรอบ่อย เป็นต้น4. ความเครียด วิตกกังวล ส่งผลให้กระบบย่อยอาหารทำงานไม่ดี อาหารตกค้างในลำไส้ได้เช่นกัน5. โรคลำไส้อักเสบเรื้อรัง ซึ่งส่งผลต่อการย่อยละดูดซึมอาหาร แต่มักมีอาการอื่นร่วมด้วย เช่น ปวดท้อง ท้องเสียสลับท้องผูก อุจจาระมีมูก หรือมูกปนเลือด6. ลำไส้อุดตัน ทำให้อาหารและน้ำค้างอยู่ในลำไส้ โดยจะไม่มีการถ่ายอุจจาระหรือผายลม มีอาการคลื่นไส้ อาเจียน สาเหตุมักเกิดจากการเคยผ่าตัดเปิดช่องท้องมาก่อน การมีก้อนเนื้องหรือมะเร็งไปอุดตันลำไส้ เป็นต้นสำหรับในกรณีของ น่าจะเกิดจากโรคกระเพาะอาหารอักเสบได้ค่ะในเบื้องต้น แนะนำให้ลดปริมาณอาหารที่ทานลงในแต่ละมื้อ ทานอาหารที่ย่อยง่าย ลดอาหารประเภทเนื้อสัตว์ อาหารต้องรสไม่จัด เคี้ยวช้าๆ ให้ละเอียด ไม่ทานและกลืนเร็ว ไม่ดื่มน้ำอัดลม อัดแก๊สต่างๆ ไม่ดื่มแอลกอฮอล์ หลีกเลี่ยงอาหารประเภทถั่วและธัญพืชต่างๆ รวมถึงอาหารที่มีไขมันสูง อาหารทอดต่างๆ หลังทานอาหารไม่ควรนอนทันที ควรเว้นระยะอบ่างน้อย 2 ชั่วโมง หากอาการไม่ดีขึ้นควรไปพบแพทย์เพื่อรับการรักษาเพิ่มเติมค่ะ